kardosdrur/scandi-wiki huggingface dataset:
Australian Open-mesterskabet i mixed double 2017

Australian Open-mesterskabet i mixed double 2017 var den 74. turnering om Australian Open-mesterskabet i mixed double. Turneringen var en del af Australian Open 2017 og blev spillet i Melbourne Park i Melbourne, Victoria, Australien. Turneringen blev spillet i perioden 20. - 29. januar 2017 med deltagelse af 32 par.

Mesterskabet blev vundet af det useedede amerikansk-colombianske par bestående af Abigail Spears og Juan Sebastián Cabal, som begge vandt den første grand slam-titel i deres karrierer. I finalen vandt de på blot 64 minutter med 6-2, 6-4 over den langt mere rutinerede duo, andenseedede Sania Mirza og Ivan Dodig.

Jelena Vesnina og Bruno Soares var forsvarende mestre, men Vesnina valgte ikke at deltage. I stedet stillede Soares op sammen med Kateřina Siniaková, men efter at have spillet sig videre fra første runde, meldte parret afbud til deres kamp i anden runde.

Pengepræmier 

Den samlede præmiesum til spillerne i mixed double androg ca. A$ 542.703 (ekskl. per diem), hvilket var en stigning på ca. 2,4 % i forhold til året før.

Turnering

Deltagere 

Turneringen havde deltagelse af 32 par, der var fordelt på:
 24 direkte kvalificerede par i form af deres ranglisteplacering.
 8 par, der havde modtaget et wildcard.

Seedede spillere 

De 8 bedste par blev seedet:

Wildcards 

Otte par modtog et wildcard til turneringen.

Resultater

Se også 
 Australian Open-mesterskabet i herresingle 2017
 Australian Open-mesterskabet i damesingle 2017
 Australian Open-mesterskabet i herredouble 2017
 Australian Open-mesterskabet i damedouble 2017

Eksterne henvisninger 

 Australian Open 
 Australian Open - 2017 - Mixed double

Noter 

Australian Open 2017
2017
Jakob Jensen (født 1974)

Jakob Jensen (født 1974) er en dansk departementschef, der siden 1. juni 2023 har været departementschef i Børne- og Undervisningsministeriet 

Han er  tidligere departementschef i Beskæftigelsesministeriet og var administrerende direktør i Dansk Boldspil-Union fra 2020 til 2023.

Han er uddannet cand.scient.pol. fra Aarhus Universitet.

Karriere
Departementschef i Børne- og Undervisningsministeriet (2023-)
 Administerende direktør i Dansk Boldspil-Union (2020-2023)
Departementschef i Beskæftigelsesministeriet (2017-2020)
 Afdelingschef i Beskæftigelsesministeriet (2014-2017)
 Beskikket censor (statskundskab, samfundsfag m.v.) ved CBS, samt Aarhus, Syddansk og Københavns Universiteter (2013-)
 Direktør for Styrelsen for Fastholdelse og Rekruttering (2012-2014)
 Afdelingschef i Ministeriet for Ligestilling og Kirke (2011-2012)
 Afdelingschef i Klima- og Energiministeriet (2010-2011)
 Ministerråd på den danske EU-repræsentation i Bruxelles (2008-2010)
 Kontorchef i Socialministeriet (2005-2007)
 Ledende ministersekretær i Ministeriet for Familie- og Forbrugeranliggender (2004-2005)
 Ministersekretær i Socialministeriet (2003-2004)
 Fuldmægtig i Socialministeriet (2001-2003)

Eksterne henvisninger
 
 

Departementschefer i Beskæftigelsesministeriet
Politologer fra Danmark
Danskere i 1900-tallet
Danskere i 2000-tallet
Personer fra Hjørring
Australian Open-mesterskabet i mixed double 2018

Australian Open-mesterskabet i mixed double 2018 var den 75. turnering om Australian Open-mesterskabet i mixed double. Turneringen var en del af Australian Open 2018 og blev spillet i Melbourne Park i Melbourne, Victoria, Australien i perioden 19. - 28. januar 2018 med deltagelse af 32 par.

Mesterskabet blev vundet af Gabriela Dabrowski og Mate Pavić, som i finalen besejrede Tímea Babos og Rohan Bopanna med 2-6, 6-4, [11-9] efter at de havde afværget en matchbold ved stillingen 8-9 i supertiebreaken. Pavić vandt dermed den tredje grand slam-titel i sin karriere, idet han tidligere havde vundet US Open-mesterskabet i mixed double 2016 sammen med Laura Siegemund og Australian Open-mesterskabet i herredouble 2018 sammen med Oliver Marach, den sidstenævnte dagen før mixed double-finalen, og han var endvidere den første kroat, der vandt Australian Open-mesterskabet i mixed double. For Dabrowski var den karrierens anden grand slam-titel. Hun havde inden da vundet French Open-mesterskabet i mixed double 2017 sammen med Rohan Bopanna, og hun var den første kvinde fra Canada, der sejrede i mixed double-mesterskabet i Melbourne.

Den dobbelte triumf i herredouble og mixed double blev senest præsteret af Bruno Soares i 2016.

Pengepræmier 

Den samlede præmiesum til spillerne i mixed double androg A$ 600.000 (ekskl. per diem), hvilket var en stigning på ca. 11 % i forhold til året før.

Turnering

Deltagere 

Turneringen havde deltagelse af 32 par, der er fordelt på:
 24 direkte kvalificerede par i form af deres ranglisteplacering.
 8 par, der har modtaget et wildcard.

Seedede spillere 

De 8 bedste par blev seedet:

Wildcards 

Otte par modtog et wildcard til turneringen.

Resultater

Se også 
 Australian Open-mesterskabet i herresingle 2018
 Australian Open-mesterskabet i damesingle 2018
 Australian Open-mesterskabet i herredouble 2018
 Australian Open-mesterskabet i damedouble 2018

Eksterne henvisninger 
 Australian Open

Noter 

Australian Open 2018
2018
Emil Benthien

Emil Oscar Benthien (født 24. september 1882 i København, død 6. oktober 1958 i Birkerød) var en dansk grosserer og indehaver af det kongelige hof-bagerfirma E. Rubow's Efterfølger.

Benthien var søn af grosserer Emil Benthien og Hansine f. Nielsen. Da han var tre år gammel, døde hans far og efterlod hans mor i økonomiske vanskeligheder med fem små børn. Hun overtog siden bagerfirmaet E. Rubow's Efterfølger med stor dygtighed og blev hurtigt en velhavende dame. Benthien modtog en grundig handelsuddannelse i Danmark samt i både Hamborg og London. Han indtrådte i familiefirmaet i 1910 og blev eneindhaver efter sin mors død i 1912. Tillige var han fra 1925-33 medlem af Københavns bagerlaugs bestyrelse.

Benthien var i begyndelsen af 1916 forlovet med Betty og Peter Nansens 20-årige datter, Esther Nansen, hvilket medførte en del offentlig opmærksomhed. Betty Nansen, som indspillede film i USA, erklærede sig imidlertid syg og hidkaldte sin datter til New York, hvilket udsatte det planlagte forårsbryllup, og siden blev forlovelsen hævet. Efterfølgende giftede Benthien sig i 1917 med Gerda f. Herforth, datter af kreditforeningsdirektør Carl Herforth.

Kilder 
 Kraks Blå Bog 1957

Noter 

Fabrikanter fra Danmark
Direktører fra Danmark
Erhvervsfolk fra Danmark
Personer i Kraks Blå Bog (afdøde)
Danskere i 1900-tallet
Personer fra København
Fixion

Fixion er det femte studiealbum fra den danske elektroniske producer Trentemøller. Albummet blev udgivet den 16. september 2016 via Playground Music og Anders Trentemøllers eget musikselskab In My Room.

Spor

Referencer 

Album fra 2016
Trentemøller-album
Lost (Trentemøller-album)

Lost er det fjerde studiealbum fra den danske elektroniske producer Trentemøller. Albummet blev udgivet den 16. september 2013 via A:larm Music og Anders Trentemøllers eget musikselskab In My Room.

Spor

Referencer 

Album fra 2016
Trentemøller-album
Tycho-2 kataloget

Tycho-2 kataloget er et astronomisk reference-katalog over mere end 2,5 millioner af de klareste stjerner.

Kataloget indeholder positioner, bevægelser og fotometriske data for 2,539,913 af de klareste stjerner i Mælkevejen, hvoraf omkring 9000 er synlige med det blotte øje. Komponenter af dobbelt-stjerner med en indbyrdes afstand ned til 0,8 buesekunder er inkluderet. 

Kataloget er opkaldt efter den danske astronom Tycho Brahe og er et resultat af et forskersamarbejde ledet af den danske astronom Erik Høg.

Eksterne links
The Tycho-2 Catalogue Information and Links
Guide to the Tycho-2 Catalogue 
Erik Høg, astronom, Københavns Universitet

Astronomi
Tycho Brahe
Melodien der blev væk

Melodien der blev væk er titlen på forfatteren og teatermaleren Kjeld Abells musikalske komedie med undertitlen 'Larsen, Komedie i 21 billeder'.

Stykket havde premiere på Riddersalen den 6. september 1935 i forfatterens egen instruktion. Det blev en øjeblikkelig succes og spillede i de følgende 2 år mere end 600 gange. Musikken er skrevet af Bernhard Christensen og Herman D. Koppel, sangteksterne af Sven Møller Kristensen. Hovedrollen som Larsen spilledes af Peter Poulsen og hans kone af Karen Lykkehus. 

Efterfølgende blev stykket opført i både London, Paris og de øvrige nordiske lande. I Finland blev det endvidere filmatiseret.

Stykkets handling tager udgangspunkt i den meget almindelige mand Larsen, der har mistet melodien. Den lykke, han havde, da han som ung mødte sin kone, er forduftet i hverdagens dont og trummerum, og de sætter sammen ud for at genfinde den.

"Sangen om Larsen" blev en landeplage, og omkvædet Det sku' være så godt/og så' det faktisk skidt er siden gået ind i sproget som talemåde.

Stykket spilles til tider stadig på danske scener, senest på Nørrebro Teater i 2016.

Referencer 

Skuespil fra Danmark
Skuespil fra 1935
Thomas Lehmann

Thomas Lehmann (født 10. december 1965 i Hellerup) er en dansk diplomat, der siden 1. august 2014 har været Danmarks ambassadør i Sydkorea.

Historie 
Lehmann er søn af Tyge Lehmann, og barnebarn af overlæge Karl Lehmann. Han opvoksede i Hellerup, og blev uddannet cand.polit. fra Københavns Universitet i 1992, hvorefter han blev ansat i Udenrigsministeriet. Fra 1996-1999 var han udstationeret i Dublin, og vendte derefter tilbage til hovedsædet på Asiatisk Plads i København. Herfra blev han rådgiver for Henning Christophersen, da denne var Danmarks repræsentant ved Det Europæiske Konvent.

I 2003 rykkede Thomas Lehmann til Stockholm, hvor han blev ambassaderåd (souschef) på Danmarks ambassade i Sverige. En stilling han varetog indtil 2007. I 2006 blev han Ridder af Dannebrog.

Han blev souschef i Udenrigsministeriet, inden han blev kontorchef for EU koordinationsenheden i ministeriet.

I marts 2014 blev det offentliggjort, at Thomas Lehmann skulle flytte til Sydkoreas hovedstad Seoul, da han med virkning fra 1. august 2014 skulle afløse Peter Lysholt Hansen som Danmarks ambassadør i landet. Lehmann blev officielt akkrediteret som ambassadør 12. september samme år, efter et møde med Sydkoreas præsident Park Geun-hye.

Hæder 
 Ridder af Dannebrog (2006)
 Ridder af 1. grad af Dannebrog (2015)

Referencer

Eksterne henvisninger 
 Danmarks ambassade i Sydkoreas officielle websted

Personer fra Hellerup
Ambassadører fra Danmark
Riddere af 1. grad af Dannebrog
Personer i Kraks Blå Bog
Segerkegle

En segerkegle er et redskab til at måle temperaturen i en keramisk ovn. Keglerne, der er små, lidt kantede toppe, kan enten placeres i en klat ler eller være udformet med et fodstykke. De består af sammenklæbet glasurpulver med en nøje specificeret sammensætning. Inden for glasurkemi er det muligt at beregne ganske præcist, ved hvilken temperatur en given glasurblanding vil begynde at smelte. Når keglen er bøjet ned, er den angivne temperatur nået. 

Skal man brænde til en given temperatur, vil man anbringe tre (eller flere) segerkegler ved siden af hinanden ud for et kighul i ovnen, således at de skråner let (gør det tydeligere at se, når de begynder at blive bløde). Den ene har et smeltepunkt lige under den krævede temperatur, den anden har den krævede temperatur og den tredje har et smeltepunkt, der ligger lidt over. Når man ved passende mellemrum fjerner proppen i kighullet og kigger på keglerne, kan man se, dels når man nærmer sig den ønskede temperatur (første kegle bøjer), dels når man rammer den ønskede temperatur. Den tredje kegle fungerer som kontrol for, om man har opnået en for høj temperatur under brændingen.

Selv om ovnen er udstyret med et pyrometer, kan man stadig have brug for segerkegler til at kontrollere pyrometrets visning. 

Segerkegler er opkaldt efter opfinderen, den tyske keramiker Hermann Seger.

Keramik
Måleinstrumenter
Anna Sophie Hedvig

Anna Sophie Hedvig er et skuespil af Kjeld Abell. Stykket havde premiere på Det Kgl. Teater nytårsaften 1938 med Clara Pontoppidan i titelrollen. Derudover medvirkede bl.a. Poul Reumert og Ebbe Rode.

Stykket begynder da et ungt par går ind i den forkerte lejlighed som følge af en strømafbrydelse i deres etageejendom. Her finder de hjemmet i opløsning og stuepigen sovende, men rejseklædt. Hun vågner og fortæller historien om hvordan hele familien har forladt lejligheden efter tilståelsen af et mord. Hun redegør for hvordan et ganske almindeligt menneske (Anna Sophie Hedvig) har været i stand til at slå en person ihjel, der tyranniserede sine omgivelser.

Stykket diskuterer det enkelte menneskes mulighed for at sætte sig op mod tyranner og taler således ind i tiden op til 2. verdenskrig.

Skuespillet blev udvalgt til Danmarks kulturkanon i 2006.

Referencer

Eksterne henvisninger 
 DR Bonanza: Anna Sophie Hedvig som TV teater fra 1974 Instrueret af Søren Melson

Skuespil fra Danmark
Kulturkanonen
Skuespil fra 1938
(1677) Tycho Brahe

(1677) Tycho Brahe er en lille hovedserie-asteroide og har tidligere haft de midlertidige betegnelser 1940 RO og A916 UA. Tycho Brahe blev opdaget af den finske astronom og optiker Yrjö Väisälä i 1940. Asteroiden er af Eunomia-familien, dvs. en S-type asteroide og stenasteroide i midten af asteroidebæltet. Väisälä har derudover opdaget 127 andre asteroider.

Asteroiden har en diameter på ca. 12 km. Den kredser om Solen i en afstand af 2,3–2,8 AE en gang hver 4. år (1,472 dage). Dens bane har en excentricitet på 0.11, og den hælder 15° med hensyn til ekliptika.

Asteroiden er opkaldt efter den danske astronom Tycho Brahe (1546–1601).

Eksterne links
 1677 Tycho Brahe

Kilder 

Asteroidebælte asteroider
1677
Brevpresser

En brevpresser er et lille men tungt stykke kontorudstyr, der kan anbringes oven på breve og andre løse papirer, der ligger på et skrivebord eller lignende, og ved sin vægt forhindrer papirerne i at komme i uorden eller flyve væk, hvis der kommer træk. 

Som brevpresser kan anvendes ”en pæn sten fra stranden”, maskindele, ammunitionsdele og andre sære og sjove genstande eller mere eller mindre dekorerede og kostbare genstande specielt fremstillet til denne brug. Adskillige turistsouvenirs kan benyttes som brevpressere.

Brevpressere af glas med detaljerede motiver f.eks. i form af blomster eller relieffer er værdsatte samlerobjekter.

Galleri

Eksterne henvisninger 

Kontorartikler
Vårgårda West Sweden

Vårgårda West Sweden (tidligere Open de Suède Vårgårda) er et elite professionelt cykelløb for kvinder, og afholdet hvert år i Vårgårda kommun i Sverige. Løbet blev etableret i 2006, den åbne del, Vårgårda West Sweden, var en del af UCI Women's Road World Cup indtil 2015 styres af Swedish Cycling Federation. Siden 2016 har løbet været en del af det nye UCI Women's World Tour.

Siden 2008 har en holdtidskørsel været afholdt samtidig som hovedløbet som en del af UCI Women's Road World Cup.

Vindere

Linjeløb

Holdtidskørsel
Delano Williams

Delano Williams (født 23. december 1993) er en britisk atletikudøver som konkurrerer i sprintløb. 

Williams repræsenterede sit land under VM i atletik 2015 i Beijing, hvor han kun deltog på 4 × 400 meter stafet hvor han med sin hold vandt bronzemedaljen.

Eksterne links 
 Delano Williams på IAAFs officielle hjemmeside 

Sprintere fra Storbritannien
Emilia Fahlin

Emila Fahlin (24. oktober 1988) er en svensk cykelrytter, der kører for . Hun har vundet det svenske mesterskab både i linjeløb og enkeltstart. Hun deltog ved Sommer-OL 2012 i kvindernes linjeløb, hvor hun endte på en 19. plads, og i kvindernes enkeltstart, hvor hun endte på en 14. plads.

Meritter 
Kilde:

2005
1.  Svenske mesterskaber i landevejsløb for juniorer
2. plads i Svenske mesterskaber i enkeltstart for juniorer
2006
3. plads i Svenske mesterskaber i landevejsløb for juniorer
2007
1. plads Skandisloppet (Elite/U23)
2008
1. plads  National Road Race Championships
1. plads sammenlagt Svanesunds 3-dagars
Vinder af etape 1, 2 & 4
Vinder af etape 3 Redlands Bicycle Classic
Vinder af 1. etape (Holdkørsel (cykelsport)|holdkørsel) Giro della Toscana Femminile -Memorial Michela Fanini
2. plads Suede Vargarda TTT
10. plads sammenlagt Tour de Pologne Feminin
2009
Vinder af  Svenske mesterskab i enkeltstart
Vinder af Tour of California Women's Criterium
7. plads Prijs Stad Roeselare
2. plads U23 European Championships, Individual Time Trial
2010
Vinder af  National Road Race Championships
Vinder af  National Time Trial Championships
Vinder af 1. etape (holdkørsel) Giro della Toscana Femminile
2. plads U23 Europæiske mesterskaber i enkeltstart
8. plads GP Mameranus
9. plads Chrono Gatineau
9. plads Chrono Champenois - Trophée Européen
9. plads VM i landevejscykling, enkeltstart
10. plads sammenlagt i Profile Ladies Tour
Vinder af Ung rytter klassifiakationen
2011
Vinder af  Svenske mesterskaber i enkeltstart
Vinder af Prologue, etaperne 2, 5 & 6 Tour Cycliste Féminin International de l'Ardèche
3. plads Svenske mesterskaber i linjeløb
9. plads i VM i enkeltstart
2012
Vinder af etape 4b Energiewacht Tour
Vinder af Nederhasselt
2. plads Svenske mesterskaber i linjeløb
3. plads Svenske mesterskaber i enkeltstart
2013
Vinder af  Svenske mesterskaber i linjeløb
5. plads Svenske mesterskaber i enkeltstart
9. plads Grand Prix de Dottignies
2014
4. plads Svenske mesterskaber i enkeltstart
4. plads Svenske mesterskaber i linjeløb
2015
4. plads ved VM i holdkørsel
2016
Vinder af Open de Suède Vårgårda

Referencer

Eksterne henvisninger 

 

Kvindelige cykelryttere fra Sverige
Deltagere for Sverige ved sommer-OL 2012
Cykelryttere ved sommer-OL 2012
Panserværnsriffel

Panserværnsrifler er en type af geværer som kom frem under Første Verdenskrig til at nedkæmpe de første kampvogne. Den første panserværnsriffel var en forstørret udgave af Tysklands standardgevær, Mausergeværet, dog i kaliber 13 mm. I mellemkrigstiden udviklede de fleste stormagter deres egne panserværnsrifler som var tilstrækkelige mod de lette kampvogne (tanketter) i begyndelsen af Anden Verdenskrig. Panserværnsriflerne blev snart forældede i takt med at panseret på kampvognene blev tykkere. Panserværnsriflerne forsvandt mere eller mindre for at give plads til raketstyr som Bazooka, geværgranater, PIAT mm.

En undersøgelse af effektiviteten af briternes Boys panserværnsriffel i Nordafrika kunne ikke dokumentere et eneste tilfælde, hvor våbnet havde nedkæmpet en kampvogn. På grund af mangel på andre panserværnsvåben, anvendtes de sovjetiske panserværnsrifler PTRD og PTRS-41 i længere tid end tilsvarende våben i andre lande. De kunne ikke gennemtrænge panseret på kampvognene, men kunne ødelægge deres bælter, periskoper, maskingeværer, antenner og andet eksternt udstyr, samt bekæmpe let pansrede køretøjer. Uden kikkertsigte, var effekten begrænset.

I dag er panserværnsriflen smeltet sammen med finskytteriflen, da den store kaliber med tilhørende drivladning giver en lang rækkevidde. Den moderne betegnelse er "antimaterielriffel".

Referencer 

Rifler
Panserværnsvåben
BePink

BePink (UCI holdkode: BPK) er et professionelt cykelhold for kvinder, der er baseret i Italien, og som konkurrerer i elite landevejsløb som f.eks. UCI Women's Road World Cup.

Holdet

2019

2018

Referencer 

Cykelhold for kvinder
Cykelhold fra Italien
Etableret i 2012
Bellahøj Svømmestadion

Bellahøj Svømmestadion er en svømmehal beliggende på Bellahøj i København.

Historie 
Svømmestadionet var et resultat af en arkitektkonkurrence udstedt af Kultur- og Fritidsforvaltningen, Københavns Kommune.

Svømmestadionet blev åbnet den 10. august 2009.

Faciliteter

Indendørs 
• 50 m bassin, der var Hovedstadens første

• 25 m bassin/udspringsbassin, med hhv. 5, 3 og 1 m vippe

• Undervisnings-/legebassin på 5x12m - vanddybde 0,8 m

• Saunaer

Udendørs 
• 2x25m bassiner med vanddybder på hhv. 0,7 og 0,9 m

• Vandlegeområde og vandrutschebane.

Referencer 

Bygninger, konstruktioner og anlæg i Københavns Kommune
Washington-broen

Washington-broen er en bro over Harlem River i New York City. Broen er en buebro, der har seks spor samt fortov i begge sider og forbinder Manhattan med Bronx. Den var tidligere en del af U. S. Highway 1, men den går nu over Alexander Hamilton Bridge lidt syd for Washington Bridge.

Broens samlede længde er 724 m. Det centrale spænd er på 160 m og giver en frihøjde på 41 m over floden. Dette varierer med tidevandet, der kan gøre vandstanden 1,5 m højere og 1 m lavere.

Washington-broen blev designet af Charles C. Schneider og Wilhelm Hildenbrand med Edward H. Kendall som rådgivende arkitekt. Det oprindelige design blev beskåret, så prisen kunne holdes på $3 millioner. Buen på broen er af stål og opført i murede sokler. Opførelsen blev påbegyndt i 1886, og broen blev åbnet for fodgængere 1. december 1888. Den officielle åbningsdato var sat til 22. februar, George Washingtons fødselsdag i hundredåret for hans indsættelse som præsident, men man blev forsinket, så åbningen fandt først sted 1. december 1889.

Da George Washington-broen stod færdig i 1931, gik trafikken fra denne til Bronx via Washington Bridge. I 1940'erne opførte man to tunneller til at klare denne trafik for at lette trængslen på Manhattan. I 1950'erne begyndte man at planlægge Alexander Hamilton-broen samt et underdæk til George Washington-broen. Da dette stod færdigt i 1963, kom meget af trafikken fra Washington-broen til at gå via denne forbindelse. Washington-broen gennemgik en grundig renovering i perioden 1989-1993.

Referencer

Eksterne henvisninger 
Washington (Height) Bridge på nycroads.com 

Broer i USA
Bygninger, konstruktioner og anlæg i New York City
Qashqaiere

Qashqaiere (også stavet Ghashghaei, Qeshqayı, Ghashghai, Ghashghay, Gashgai, Gashgay, Kashkai, Qashqay, Qashqa'i og Qashqai: قشقایی) er en sammensætning af klaner af tyrkisk etnisk oprindelse. Der er omkring 923.000 (2014) Qashqaiere, der lever i det centrale og sydlige Iran. De lever primært i de Iranske provinser Fars, Khusistan, Kohkiluyeh og Buyer Ahmad, Chahar Mahaal og Bakhtiari, Bushehr og i det sydlige Isfahan, især omkring byen Shiraz og byen Firuzabad i Fars. De er næsten alle sammen tosprogede og taler Qashqai - som er en del af den tyrkiske sprogfamilie, som de kalder turki. Til formelt brug benyttes også persisk. Majoriteten af Qashqai-folket var oprindeligt nomadiske pastoralister, og nogle er det fortsat. De traditionelle nomadiske Qashqai rejste hvert år med deres dyreflokke fra sommerhøjlandet nord for Shiraz omkring 480 km mod syd til vintergræsningsområderne i de lavere beliggende og varmere vintergræsningområder nær den Persiske Bugt, til sydvest for Shiraz. Majoriteten er dog i dag blevet helt eller delvist fastboende. Tendensen mod fast bosætning er steget markant siden 1960'erne.

Qashqai består af en række af stammer og under-stammer som inkluderer Amele, Derre-Shuri/Dere-Shorlu, Kashkyoli, ShishBaluki/Shishbeyli, Farsimadan/Eymur, Qaracha, Rahimli og Safi -Khanli.

Noter

Eksterne henvisninger 

Tyrkiske folkeslag
Folkeslag i Iran
Nomadiske folk
PostNord Danmark Rundt 2017

Danmark Rundt 2017 (eller PostNord Danmark Rundt 2017 af sponsorårsager) var den 27. udgave af cykelløbet Danmark Rundt, der blev kørt fra 12. - til 16. september 2017. Det 760 km lange løb bestod af fem etaper fordelt på fem dage med start på Frederiksberg i København og slut i Aarhus. Løbet plejede ellers normalt at starte i Jylland og slutte på Frederiksberg, men da Aarhus var europæisk kulturhovedstad i 2017, havde man valgt at vende løbet om, så det fik mål der i stedet.

Den samlede vinder af løbet blev danske Mads Pedersen (), som også vandt point- og ungdomskonkurrencen. På de efterfølgende podiepladser kom danskerne Michael Valgren () og Casper Pedersen (). Nicolai Brøchner () vandt bakkekonkurrencen og  vandt holdkonkurrencen.

Hold og ryttere

Etaperne

1. etape

2. etape 

2. etape blev aflyst på grund af dårligt vejr. Det skete efter at rytterne havde kørt over halvdelen af etapen, da feltet var i nærheden af Svendborg.

3. etape

4. etape

5. etape

Klassementsfordelingen

Resultater

Samlede stilling

Pointkonkurrencen

Bakkekonkurrencen

Ungdomskonkurrencen

Holdkonkurrencen

Referencer

Eksterne henvisninger
 Officielle hjemmeside